CELEX: 32013R0273
Language: mt
Date: 2013-03-19 00:00:00
Title: Regolament ta’ Implimentazzjoni tal-Kummissjoni (UE) Nru 273/2013 tad- 19 ta’ Marzu 2013 dwar il-klassifikazzjoni ta’ ċerti prodotti fin-Nomenklatura Magħquda

23.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 84/1
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 273/2013
   tad-19 ta’ Marzu 2013
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet tal-Unjoni speċifiċi, bl-għan li jkun hemm l-applikazzjoni ta’ tariffi u ta’ miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella li tinsab fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta’ din it-tabella.
            
         
               (4)
            
            
               Huwa xieraq li jkun stipulat li informazzjoni vinkolanti dwar it-tariffa li nħarġet mill-awtoritajiet doganali tal-Istati Membri rigward il-klassifikazzjoni ta’ oġġetti fin-Nomenklatura Magħquda, iżda li mhijiex skont dan ir-Regolament, tkun tista’, għal perjodu ta’ tliet xhur, tibqa’ tiġi invokata mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna (1) tat-tabella li tinsab fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
   Artikolu 2
   Informazzjoni vinkolanti dwar it-tariffa, maħruġa mill-awtoritajiet doganali tal-Istati Membri, li mhijiex skont dan ir-Regolament, tista’ tkompli tkun invokata għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Marzu 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1 (Edizzjoni Speċjali bil-Malti: Kapitolu 02 Volum 02, p. 382-386).
   
      (2)  ĠU L 302, 19.10.1992, p. 1 (Edizzjoni Speċjali bil-Malti: Kapitolu 02 Volum 04, p. 307-356).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Apparat elettroniku (hekk imsejjaħ “analizzatur tal-kompożizzjoni tal-ġisem” li jinkorpora panil ta’ indikazzjoni bid-dimensjonijiet ta’ madwar 30 × 30 × 4 ċm, li fih il-komponenti li ġejjin:
                              
                                          —
                                       
                                       
                                          għall-użin: dinamometru (load cell) u hardwer biex jipproċessaw u juru l-piż;
                                       
                                    
                                          —
                                       
                                       
                                          għall-kejl: 2 elettrodi fuq il-wiċċ ta’ fuq tal-miżien, buttuni tal-kontroll u hardwer biex jipproċessaw u jindikaw il-qisien.
                                       
                                    Permezz taż-2 elettrodi f’kuntatt mas-saqajn, l-apparat jibgħat kurrenti elettriċi li, bl-użu ta’ karatteristiċi ta’ bioimpedenza, jippermettu lill-apparat jiddetermina, pereżempju, il-persentaġġ ta’ xaħam fil-ġisem, il-persentaġġ ta’ muskolu, il-massa tal-għadam, u l-ilma fil-ġisem.
                              L-apparat jista wkoll jintuża bħala miżien biss.
                              L-apparat jista’ jaħżen id-dejta għal 10 utenti. Dan jesebixxi valuri minn żewġ qisien għal kull utent.
                              L-apparat huwa mfassal għall-użu domestiku.
                           
                        
               
                  8423 10 90 
               
               
                  Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u mit-test tal-kodiċijiet tan-NM 8423 , 8423 10  u 8423 10 90 .
                  L-apparat huwa oġġett kompost li jikkonsisti minn komponenti klassifikati fil-Kapitolu 84 u l-Kapitolu 90. Bis-saħħa tar-Regola Ġenerali 3(b) għandu jkun ikklassifikat daqslikieku kien jikkonsisti mill-komponent li jagħti lill-apparat il-karatteristika essenzjali tiegħu.
                  Minħabba l-karatteristiċi oġġettivi tiegħu, jiġifieri s-sistema ta’ kejl b’2 elettrodi biss, jitqies li huwa l-komponent li jiżen li jagħti lill-apparat il-karattru essenzjali tiegħu.
                  Għalhekk l-apparat għandu jiġi kklassifikat taħt il-kodiċi NM 8423 10 90  bħala magna personali tal-użin.
               
            
                  
                              2.
                           
                           
                              Apparat elettroniku (hekk imsejjaħ “analizzatur tal-kompożizzjoni tal-ġisem”) f’forma ta’ miżien personali li jinkorpora panil ta’ indikazzjoni bil-qisien ta’madwar 36 × 32 × 6 ċm, li jinkludi l-komponenti ewlenin li ġejjin:
                              
                                          —
                                       
                                       
                                          għall-użin: dinamometru (load cell) u hardwer biex jipproċessaw u juru l-piż;
                                       
                                    
                                          —
                                       
                                       
                                          għall-kejl: bar tal-idejn li tinqala’ b’4 elettrodi, 4 elettrodi fil-wiċċ ta’ fuq tal-miżien„ buttuni tal-kontroll u hardwer biex jipproċessaw u juru l-qisien.
                                       
                                    Permezz tas-sistema tat-tmin elettrodi mqiegħda fl-idejn u taħt is-saqajn, l-apparat jibgħat kurrenti elettriċi bi frekwenza multiplika f’qisien li, bl-użu ta’ karatteristiċi ta’ bioimpedanza, jippermettu lill-apparat jiddetermina, pereżempju, il-persentaġġ ta’ xaħam fil-ġisem, il-massa ta’ xaħam fil-ġisem, l-Indiċi ta’ Massa tal-Ġisem (BMI), il-massa ta’ muskoli skeletali, l-ilma tal-ġisem.
                              L-apparat jista’ jew jintuża minn professjonisti tas-saħħa fid-dijanjożi tal-piż żejjed jew minn utenti oħra biex jipprovdu informazzjoni dwar il-fiżika tagħhom, jew biex jivverifikaw jew itejbuha għal għanijiet ta’ sport jew ta’ dehra fiżika.
                              L-apparat jista wkoll jintuża bħala miżien biss.
                              L-apparat jista’ jaħżen id-dejta għal 99 utent u 300 qies. Id-dejta tista’ tiġi ttrasferita għal magna awtomatika għall-ipproċessar tad-dejta bl-użu ta’ stikka ta’ memorja USB.
                           
                        
               
                  9031 80 38 
               
               
                  Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u mit-test tal-kodiċijiet tan-NM 9031 , 9031 80  u 9031 80 38 .
                  Il-klassifikazzjoni taħt l-intestatura 9018  bħala strument jew tagħmir mediku hija eskluża peress li l-apparat ġeneralment ma jintużax fil-prattika professjonali (ara l-ewwel paragrafu tan-Noti Spjegattivi tas-SA mal-intestatura 9018 ).
                  L-apparat huwa oġġett kompost li jikkonsisti minn komponenti klassifikati fil-Kapitolu 84 u l-Kapitolu 90. Bis-saħħa tar-Regola Ġenerali 3(b) għandu jkun ikklassifikat daqslikieku kien jikkonsisti mill-komponent li jagħti lill-apparat il-karatteristika essenzjali tiegħu.
                  Minħabba l-karatteristiċi oġġettivi tiegħu, jiġifieri t-teknoloġija tal-kejl użata, għandu jitqies li l-komponent li jkejjel jagħti lill-apparat il-karattru essenzjali tiegħu.
                  Għalhekk l-apparat għandu jiġi kklassifikat taħt il-kodiċi NM 9031 80 38  bħal strumenti elettroniċi oħra ta’ kejl.
               
            
                  
                              3.
                           
                           
                              Apparat elettroniku (l-hekk imsejjaħ “analizzatur tal-kompożizzjoni tal-ġisem”) b’bażi ta’ użin u kolonna li fuqha tinsab bord ta’ kontroll li tinkorpora panil ta’ indikazzjoni b’dimensjonijiet ta’ madwar 120 × 87 × 52 ċm, li jinkludi l-komponenti ewlenin li ġejjin:
                              
                                          —
                                       
                                       
                                          għall-użin: dinamometru (load cell) u hardwer għall-ipproċessar u li jindika l-piż;
                                       
                                    
                                          —
                                       
                                       
                                          għall-kejl: 2 bars tal-idejn li jinqalgħu b’2 elettrodi kull wieħed, 4 elettrodi fil-wiċċ ta’ fuq tal-miżien, buttuni tal-kontroll u hardwer biex jipproċessaw u juru l-qisien.
                                       
                                    Permezz tas-sistema tattili ta’ elettrodi bi 8 punti mqiegħda fl-idejn u taħt is-saqajn, l-apparat jibgħat kurrenti elettriċi b’kejl ta’ frekwenza multiplika li, bl-użu ta’ karatteristiċi ta’ bioimpedanza, tippermetti l-apparat jiddetermina, pereżempju, l-ilma intraċellolari, l-ilma estraċellolari, il-massa ta’ proteina, il-massa ta’ minerali, il-massa ta’ xaħam fil-ġisem, it-total ta’ ilma fil-ġisem, il-massa ħielsa mix-xaħam, l-Indiċi ta’ Massa tal-Ġisem, (BMI), il-massa ta’ muskoli skeletali.
                              L-apparat huwa mgħammar bil-konnetturi li ġejjin:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25 pin D-sub.
                                       
                                    L-apparat jista’ jew jintuża minn professjonisti tas-saħħa fid-dijanjożi tal-piż żejjed jew minn utenti oħra biex jipprovdu informazzjoni dwar il-fiżika tagħhom, jew biex jivverifikaw jew itejbuha għal għanijiet ta’ sport jew ta’ dehra fiżika.
                              L-apparat jista’ jitqabbad ma’ magna awtomatika li tipproċessa d-dejta jew ma’ printer.
                           
                        
               
                  9031 80 38 
               
               
                  Il-klassifikazzjoni hija ddeterminata mir-Regoli Ġenerali 1, 3(b) u 6 għall-interpretazzjoni tan-Nomenklatura Magħquda, u mit-test tal-kodiċijiet tan-NM 9031 , 9031 80  u 9031 80 38 .
                  Il-klassifikazzjoni taħt l-intestatura 9018  bħala strument jew tagħmir mediku hija eskluża peress li l-apparat ġeneralment ma jintużax fil-prattika professjonali (ara l-ewwel paragrafu tan-Noti Spjegattivi tas-SA mal-intestatura 9018 ).
                  L-apparat huwa oġġett kompost li jikkonsisti minn komponenti klassifikati fil-Kapitolu 84 u l-Kapitolu 90. Bis-saħħa tar-Regola Ġenerali 3(b) għandu jkun ikklassifikat daqslikieku kien jikkonsisti mill-komponent li jagħti lill-apparat il-karatteristika essenzjali tiegħu.
                  Minħabba l-karatteristiċi oġġettivi tiegħu, jiġifieri t-teknoloġija tal-kejl użata, għandu jitqies li l-komponent li jkejjel jagħti lill-apparat il-karattru essenzjali tiegħu.
                  Għalhekk l-apparat għandu jiġi kklassifikat taħt il-kodiċi NM 9031 80 38  bħal strumenti elettroniċi oħra ta’ kejl.